คนสูงอายุ คนที่มีความดันเลือดสูง คนที่เป็นโรคเบาหวาน หรือโรคหลอดเลือดหัวใจตีบ มีอาการปวด จุก หรือแน่นที่ท้องส่วนบนในขณะหรือหลังจากออกกำลังทันที อาจจะเป็นความผิดปกติอาการ
a. ภาวะหมอนรองกระดูกสันหลังเคลื่อนไปกดเส้นประสาท
b. ภาวะหัวใจขาดเลือด
c. ภาวะตะคริว
d. ภาวะมีลมในท้องมาก
คำตอบคือ b.  เนื่องจาก ในคนสูงอายุ คนที่มีความดันเลือดสูง คนที่เป็นโรคเบาหวาน หรือโรคหลอดเลือดหัวใจตีบ อาการปวด จุก หรือแน่นที่ท้องส่วนบนในขณะหรือหลังจากออกกำลังทันที อาจจะเป็นอาการของภาวะหัวใจขาดเลือด ซึ่งมักจะร่วมด้วยอาการแน่น อึดอัด หายใจไม่สะดวก จนต้องหยุดออกกำลังและนั่งพักสักครู่แล้วจึงจะดีขึ้น

จะรู้ว่าเป็นอาการปวดท้องจากภาวะหัวใจขาดเลือดหรือไม่ ได้แน่นอนขึ้น โดยให้อมยาใต้ลิ้นไนโตรกลีเซอรีน 1 เม็ด ถ้าอาการปวดท้องหายไปใน 2-3 นาที ก็น่าจะเป็นอาการปวดท้องจากหัวใจขาดเลือด ควรให้พกยาอมใต้ลิ้นไนโตรกลีเซอรีน ติดตัวไว้และให้อมทุกครั้งที่มีอาการปวด จุก แน่นบริเวณอก ท้อง หรือคอ โดยเฉพาะในขณะออกกำลังหรือหลังออกกำลัง

บางครั้งอาการปวดท้องในขณะออกกำลังที่เกิดจากการขาดเลือด อาจเกิดจากการขาดเลือดในลำไส้ซึ่งมักเป็นในคนสูงอายุ คนที่มีความดันเลือดสูง คนที่เป็นโรคเบาหวาน หรือหลอดเลือดหัวใจตีบ เช่นเดียวกัน ถ้าลำไส้ขาดเลือดมาก จะเกิดอาการท้องเดิน อุจจาระเป็นเลือดและปวดท้องรุนแรงจนหน้าท้องแข็งเป็นกระดาน ซึ่งในกรณีเช่นนั้น ต้องทำการผ่าตัดลำไส้ส่วนที่เน่าตายจากการขาดเลือดออก ในกรณีที่ลำไส้ขาดเลือดไม่มาก การอมยาไนโตรกลีเซอรีน และการกินอาหารครั้งละน้อยๆ และย่อยง่ายจะช่วยทำให้อาการดีขึ้นได้
อายุรศาสตร์ (อายุรศาสตร์) - Internal Medicine